སྤྲོས་མེད་དབང་ཆོག་དོན་གསལ་སྒྲོན་མ་བཞུགས།
༄༅།། ཀ་དག་དབྱིངས་ལ་ཅི་ཡང་མི་སྣང་ཡང་།། ལྷུན་གྲུབ་རྩལ་ལས་རིགས་ལྔའི་ཞིང་
ཁམས་ཤར།། གཉིས་མེད་སྤྲུལ་པའི་སྐུར་སྟོན་འཆི་མེད་གཙུག །བརྒྱུད་པའི་
མདོར་འཛིན་གྱེར་སྤུངས་ཆེན་པོར་འདུད།། ༧ གསང་ཆེན་བོན་སྡེ་ཟབ་མོའི་
ཡང་སྙིང་མཆོག །རྫོགས་ཆེན་བཀའ་བརྒྱུད་སྐོར་བཞིའི་དགོངས་པའི་བཅུད།།
སྤྲོས་པ་མེད་པའི་དབང་གི་ཆོ་ག་འབྲི།། རྩ་གསུམ་ལྷ་དང་སྲུང་མས་གནང་བ་སྩོལ༎
འདི་ལ་ས་བཅད་གསུམ་སྟེ། འཇུག་པའི་གང་ཟག་གི་མཚན་ཉིད་དང་། སྔོན་འགྲོའི་རིམ་པ་དང་། དངོས་གཞི་
དབང་བསྐུར་བའི་རིམ་པའོ། །དང་པོ་འཇུག་པའི་གང་ཟག་བླ་མ་དང་སློབ་མའི་མཚན་ཉིད་ནི་གོང་དུ་སྤྲོས་བཅས་
སྐབས་སུ་བཤད་པ་བཞིན་ལ། ཁྱད་པར་བླ་མ་ཡང་ངག་དག་ཅིང་བསྙེན་པ་རྫོགས་པའི་ངག་སྨིན་པ་དགོས་ལ། སློབ་
མ་ཡང་དབང་གི་དམ་ཚིག་བསྲུང་ནུས་པ་ལས་གཞན་ལ་མི་བསྐུར་རོ། །མང་ཉུང་གི་ཚད་ཀྱང་གཏེར་(གསེར་ཐུར་
མཆན) གཞུང་གི་སྤྲོས་མེད་དབང་ཆོག་ལས་སྣོད་དང་ལྡན་པ་བདུན་ལས་མང་པོ་ལ་མི་བསྐུར་གསུངས་སོ། །དེའི་
ཕྱིར་སྣོད་དང་ལྡན་མི་ལྡན་བརྟག་པ་གལ་ཆེའོ། །གཉིས་པ་སྔོན་འགྲོའི་རིམ་པ་ལ་བཞི་སྟེ། དཀྱིལ་འཁོར་དང་རྫས་
བཤམ་པ་དང་། མཚམས་བཅད་པ་དང་། ཁྲུས་བྱ་བ་དང་། དོན་དམ་པའི་སྐྱབས་སེམས་བསག་སྦྱང་ངོ་། །དང་པོ་
ནི། རྫོགས་ཆེན་གསེར་ཞུན་ལས། ངག་སྨིན་སྤྲོས་མེད་གསང་དབང་ནི།། དཀྱིལ་འཁོར་བུམ་རྫས་ཤེལ་དང་ནི༎
མཁོ་བའི་ཡོ་བྱད་ཚོགས་གཏོར་བཤམས།། ཞེས་པས། དཀྱིལ་འཁོར་ནི་གསང་བའི་དཀྱིལ་འཁོར་རམ། ཏིང་ངེ་འཛིན་
གྱི་དཀྱིལ་འཁོར་ལ་བརྟེན་ནས་དབང་འདི་ཉིད་བསྐུར་བ་སྟེ། མཚོན་བྱེད་ཙམ་དུ་མཎྜལ་གྱི་སྟེང་དུ་འབྲུ་དང་མེ་
ཏོག་གི་ཚོམ་བུ་ལྔ་བཀོད་པའི་དབུས་སུ་གཡུང་དྲུང་བྲིས་ལ་དེའི་སྟེང་དུ་བུམ་པ་བཅུད་ལྡན་ལ། རྨ་བྱའི་མདངས་
དང་ཤེལ་རྡོ་དང་མེ་ལོང་གི་བརྒྱན་པ་བཀོད། དེའི་མཐར་མར་མེ་ཉི་ཤུ་རྩ་གཅིག་གིས་བསྐོར་ཏེ་བཞག །ཕྱི་རོལ་དུ་
193

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཆོད་པ་དང་ཚོགས་གཏོར་ཕུན་སུམ་ཚོགས་པར་བཤམས། གཞན་ཡང་ལས་བུམ་ཆུ་དང་འོ་མས་བཀང་བ་དང་།
གུ་ཁུལ་ལ་སོགས་ཉེ་བར་མཁོ་བའི་རྫས་རྣམས་འཚོགས་པར་བྱའོ། །དེ་ནས་སློབ་དཔོན་རང་ཉིད་བྱེ་བྲག་དངོས་
མེད་བསྒོམ་པའི་ལྕེ་སྟེང་དུ་ཨཱཿ༔ དམར་པོ་ལ་སྔགས་ཀྱིས་བསྐོར་བར་བསྒོམ་ལ། ཨཱ་ལི་ཀཱ་ལིའི་བསྙེན་པ་གང་འགྲུབ་
དང་། གཞན་ཡང་ཡིག་བརྒྱ་དང་དོང་སྤྲུགས་སྙིང་པོ་སོགས་ཀྱིས་ངག་སྒྲིབ་སྦྱོང་ཞིང་། ངག་བྱིན་གྱིས་རླབས་པའི་
སྙིང་པོའང་ཅི་རིགས་སུ་བཟླའོ། །སློབ་དཔོན་རང་གི་ངག་མ་དག་ན་སློབ་མའི་ངག་སྨིན་མི་ནུས་པར་བཤད་པའི་
ཕྱིར་རོ། །གཉིས་པ་མཚམས་བཅད་པ་ནི། བླ་མས་ཁྲོ་བོའི་ཏིང་ངེ་འཛིན་གྱི་ངང་ནས་བགེགས་བསྐྲད་དེ། གུ་ཁུལ་
གྱིས་བདུག་ཅིང་རོལ་མོའི་སྒྲ་དང་བཅས་ཏེ། སྤྲོས་བཅས་དབང་ཆོག་ལྟར། ཧཱུཾ ང་ནི་ཀ་དག་བདེ་
ཆེན་བོན་གྱི་སྐུ། ༈ ཏྱ་ཕཊཿ བརྗོད་ཅིང་ཉུངས་ཀར་གྱིས་བྲིམ་ལ་མཚམས་བཅད་དོ། །གསུམ་པ་ཁྲུས་
བྱ་བ་ནི། སློབ་དཔོན་གྱིས་ལས་བུམ་ཐོགས་ལ། སྤྲོས་བཅས་ལྟར། ཨེ་མ་སྐལ་ལྡན། སང་ངེ་ཨཱཿ ཞེས་
བརྗོད་ལ་སློབ་མའི་སྙིམ་པར་ཆུས་བསྐང་ལ་གདོང་བཀྲུ་ཁ་བཤལ་ཞིང་སྡིག་སྒྲིབ་དག་པར་བསམ་མོ། །བཞི་པ་
དོན་དམ་པའི་སྐྱབས་སེམས་བསག་སྦྱོང་་ལ་བཞི་སྟེ། དང་པོ་གནས་ལུགས་ཀྱི་ངང་དུ་སྐྱབས་སུ་འགྲོ་བ་ནི། འོ་རིགས་
ཀྱི་བུ་ཁྱོད་ཉོན་ཅིག །འདི་ལྟ་རྟོགས་འཁྲུལ་གྱི་རྩ་བ་རང་གི་སེམས་ཉིད་ཡིན་ལ།
སེམས་ཉིད་བསྒོམ་པས་མྱུར་དུ་འཁོར་བ་ལས་གྲོལ་བ་སྟེ། རང་གི་སེམས་ཉིད་ཀུན་
ཏུ་བཟང་པོའི་དགོངས་པ་དངོས་ཡིན་པས། སེམས་ཉིད་དེ་ཁོ་ན་ཉིད་ཀྱི་དོན་ལ་
སྐྱབས་སུ་མཆིའོ། །སེམས་ཉིད་ཡིད་བཞིན་ནོར་བུ་འདི་རྟོགས་པ་མངོན་དུ་མ་གྱུར་
བར་དུ་བསྒོམ་ནས་ཉམས་སུ་ལེན་པར་བྱའོ་སྙམ་པའི་ངོས་ནས། ༈ ངོ་བོ་རང་
བཞིན་ཐུགས་རྗེ་ཀུན་ཁྱབ་གསུམ།། སྤང་བླང་བསལ་བཞག་བྲལ་བར་སྐྱབས་སུ་
མཆིའོ།། ཞེས་ལན་མང་དུ་བརྗོད་དོ། །དེའང་དོན་དམ་པའི་སྐྱབས་འགྲོ་ཡང་ལྡོག་ཆ་ནས་
དབྱེ་ན། མཐར་ཐུག་འཐོབ་བྱའི་འབྲས་བུ་རང་སེམས་ལས་གཞན་ན་མེད་པར་
ཐག་ཆོད་པ་སངས་རྒྱས། དེ་ལ་རྩལ་སྦྱོང་ཞིང་གོམས་པ་བོན། རང་གྲོལ་རང་གིས་
བསྐྱེད་པ་སེམས་དཔའ་སྟེ། དཀོན་ཅོག་གསུམ་རང་ངོ་ན་བཞུགས་པས་གཞན་
194

ནམ་མཁའ་མཛོད་ཀྱི་སྒྲུབ་སྐོར།
དུ་མ་བཙལ་ཅིག །ཅེས་བཤད་དོ། གཉིས་པ་ཡེ་གྲོལ་ཆེན་པོའི་སེམས་བསྐྱེད་པ་ནི། འོ་བུ་ཁྱོད་ཉོན་ཅིག།
དེ་ལྟ་བུའི་སེམས་ཉིད་ཀུན་ཏུ་བཟང་པོའི་དགོངས་པ་ནི། སེམས་ཅན་ཐམས་ཅད་
ལ་ཆེ་ཆུང་བཟང་ངན་མེད་པར་དཔེར་ན་ཏིལ་ལ་མར་ཁུས་ཁྱབ་པ་བཞིན་དུ་གནས་
པས་ན། སེམས་ཀྱིས་བསྡུས་སོ་ཅོག་གི་སེམས་ཅན་ཐམས་ཅད་ཀུན་ཏུ་བཟང་པོ་
དངོས་ཡིན་ལ། ངོ་བོ་ཡེ་གྲོལ་ཆེན་པོར་གནས་པས་སྣང་སྲིད་ཐམས་ཅད་ཀུན་ཏུ་
བཟང་པོའི་ཞིང་ཁམས་སུ་ཤེས་པའི་ངོས་ནས། ༈ ཁམས་ཀྱི་དྲི་མ་གློ་བུར་ཆ་ཐམས་
ཅད།། རང་དག་ཆེན་པོར་འགྲོ་ཀུན་ཀུན་བཟང་ཤར།། ལན་མང་དུ་བརྗོད་དོ།། གསུམ་པ་
གཞི་རྩ་མེད་པའི་ངང་དུ་སྡིག་པ་བཤགས་པ་ནི། འོ་བུ་ཁྱོད་ཉོན་ཅིག །ངོ་བོ་ཉིད་དུ་ནི་སྡིག་པ་
དང་ལྟུང་བ་དང་སྒྲིབ་པ་ལ་སོགས་པ་ལའང་དངོས་པོ་དང་མཚན་མ་མེད་པས་ན།
ཐམས་ཅད་རང་གི་སེམས་ཉིད་ཀློང་དུ་དཔེར་ན་འཁྱགས་པ་མཚོ་དཀྱིལ་དུ་ཞིག་
शे
པ་བཞིན་དུ་རང་ཤར་རང་གྲོལ་དུ་འགྲོ་བ་སྟེ། དེ་དག་གང་ཡང་སེམས་ཉིད་ཀྱི་
རོལ་པར་ཤེས་པའི་ངོས་ནས། ༈ སྡིག་ལྟུང་ཕྲ་རགས་ཉེས་ཚོགས་མ་ལུས་ཀུན།
ནས་གཞི་རྩ་མེད་པའི་ངང་དུ་བཤགས། ལན་མང་དུ་བརྗོད་དོ།། བཞི་པ་སྣང་སྲིད་གཞིར་བཞེངས་
སུ་མཎྜལ་འབུལ་བ་ནི། འོ་བུ་ཁྱོད་ཉོན་ཅིག །འདི་ལྟར་སྣང་སྲིད་ཀྱི་བོན་འདི་དག་གང་
ལའང་ངོ་བོའི་ཆ་ནས་བདེན་པར་གྲུབ་པ་ཅུང་ཟད་ཀྱང་མེད་ལ། ངོ་བོ་ཉིད་བདེན་
པར་མ་གྲུབ་བཞིན་དུ་གཞིའི་རྩལ་གྱི་རོལ་པར་ཤར་བས་ན། སྣང་སྲིད་གཞིར་
བཞེངས་ཀྱི་མཆོད་པ་ཞེས་བྱ་སྟེ། རང་སྣང་བདེ་བ་ཆེན་པོའི་ཞིང་ཁམས་སུ་ཀུན་
ཏུ་བཟང་པོའི་མཆོད་སྤྲིན་ནམ་མཁའི་མཐའ་དང་མཉམ་པར། བྱས་པ་མ་ཡིན་
པས་ཉམས་པ་མེད་ལ། མ་བྱས་པས་འགག་པའང་མེད་དེ། རྒྱུན་ཆད་མེད་པས
དུས་གསུམ་མེད་པ་དུས་རྟག་པར་རྒྱུན་གྱི་མཆོད་སྤྲིན་དུ་ཤེས་པའི་ངོས་ནས།།
༈ སྣང་སྲིད་བོན་རྣམས་ཀུན་བཟང་མཆོད་པའི་སྤྲིན༎ རང་ཤར་རང་གྲོལ་གཞི་མེད་
195

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀློང་དུ་འབུལ།། ལན་མང་དུ་བརྗོད་དོ༎ གསུམ་པ་དབང་བསྐུར་བ་ལ་གསུམ་སྟེ། སྔོན་འགྲོ་འཇུག་པ།
དངོས་གཞི་དབང་བསྐུར་བ། རྗེས་གཟེངས་བསྟོད་པའོ། །དང་པོ་འཇུག་པ་ལ་གཉིས་ཏེ། ཐུན་མོང་དང་། ཐུན་
མོང་མ་ཡིན་པའི་འཇུག་པའོ། །དང་པོ་ལ་གཉིས་ཏེ། བློ་བཅོས་པའི་བོན་བཤད་པ་དང་། སྡོམ་པ་བཟུང་བའོ༎
དང་པོ་ནི། གསེར་ཐུར་སྤྲོས་མེད་དབང་གི་ཆོ་ག་ལས། འོ་བུ་ཁྱོད་ཉོན་ཅིག །རྙེད་པར་དཀའ་
བའི་དལ་འབྱོར་རིན་ཆེན་ནི་རྙེད། སྐྱེ་བར་དཀའ་བ་ལྷོ་འཛམ་བུའི་གླིང་དུ་ནི་
སྐྱེས། མཇལ་དཀའ་བ་བླ་མ་དགེ་བའི་བཤེས་གཉེན་དང་ནི་མཇལ། འཕྲད་པར་
དཀའ་བ་སངས་རྒྱས་ཀྱི་བསྟན་པ་དང་ནི་འཕྲད། ཐོས་པར་དཀའ་བ་གཡུང་དྲུང་
གི་བོན་རིན་པོ་ཆེ་ནི་ཐོས། ཟིན་པར་དཀའ་བ་ཐར་པའི་ལམ་སྣེ་ལ་ནི་ད་རེས་ཟིན།
ད་རེས་མ་འབད་ན་འཁོར་བའི་རྒྱ་མཚོ་ནི་གཏིང་ཟབ། རིགས་དྲུག་གི་རྦ་རླབ་ནི་
ཤུགས་དྲག །སྐྱེ་ཤིའི་དྲྭ་བ་ནི་བཅད་དཀའ། འཁོར་བའི་སྡུག་བསྔལ་ལ་སྲན་
ཐབས་མི་རྙེད། ངན་སོང་དུ་ལྷུང་རྟིང་ལ་ཐར་པའི་དུས་མེད་དེ། ཕ་བོང་མཚོའི་
གཏིང་དུ་སོང་བ་དང་འདྲ། གཟིངས་ཐག་ཆད་པའི་ཚོང་པ་དང་འདྲ། འདབ་
ཆགས་སྙི་ལ་ཟིན་པ་དང་འདྲ། འཇིགས་བཅས་ཀྱི་ལམ་ཁར་སྐྱེལ་མ་བོར་བ་དང་
འདྲ། དེ་བས་ན་ད་རེས་འཁོར་བ་ལས་ཐར་པ་བྱ་དགོས། ཐར་པ་ནི་ཞི་བ་བདེ་བ་
འཇིགས་པ་མེད་པ་མཆོག་ཏུ་བདེའོ། །ཞེས་བཤད་དོ།། ཞེས་གསུངས་སོ།། གཉིས་པ་ལ་ལྔ་སྟེ། དང་
པོ་གསོལ་བ་བཏབ་པ་ནི། གཡུང་དྲུང་སློབ་དཔོན་ཆེན་པོ་ཉིད།། འགྲོ་བ་ཀུན་གྱི་སྐྱབས་
གཅིག་པུ། ཁྱེད་ལ་བདག་ཅག་སྐྱབས་སུ་མཆི། ཐར་པའི་ལམ་ལ་བཀོད་དུ་གསོལ།
སྨིན་གྲོལ་ཆེན་པོ་མཛད་དུ་གསོལ།། དབང་བཞི་མཐར་ཕྱིན་བསྐུར་དུ་གསོལ།།
ཞེས་ཞུས་ལ། ལན་དུ་བླ་མས། སྐལ་ལྡན་རིགས་ཀྱི་བུ་ཁྱོད་ནི།། རྫོགས་པ་ཆེན་པོའི་སྒོར་
ཞུགས་ནས།། དབང་བཞི་མཐར་ཕྱིན་ཞུ་བ་ལ། དམ་ཚིག་སྡོམ་པ་བསྲུང་ནུས་
སམ།། འཁོར་བ་བློ་ཡིས་གཏོང་ནུས་སམ། ཐར་པ་དང་དུ་ལེན་ནུས་སམ།། སྙིང་
196

ནམ་མཁའ་མཛོད་ཀྱི་སྒྲུབ་སྐོར།
ནས་དད་པ་ཡོད་གྱུར་ན།། རྫོགས་ཆེན་གདམས་ངག་ངས་བསྟན་བགྱི།། ཞེས་བཤད་
དོ།། གཉིས་པ་སྡོམ་བཟུང་ནི། སློབ་བུས་ཞུ་བ། ཨེ་མ་བླ་མ་འགྲོ་བའི་མགོན།། ཉིད་ཀྱིས་བཀའ་
སྩལ་ཅི་བཞིན་དུ།། དམ་ཚིག་སྡོམ་པ་བསྲུང་བར་བགྱི།། བདག་ཅག་ཐུགས་རྗེས་
བཟུང་དུ་གསོལ།། ཅེས་ཞུ་བ་ཕུལ་ལ། ལན་དུ་བླ་མས། འོ་དམ་ཚིག་ནི་ཤིན་ཏུ་གལ་ཆེ་བ་ཡིན་
ཏེ། རྒྱུད་ལས། དབང་གི་རྩ་བ་དམ་ཚིག་ཡིན།། ཉིས་བརྒྱ་ལྔ་བཅུ་འདི་ལ་ཆིབས།།
ཞེས་དང་། དམ་ཚིག་རྩིག་པ་འདྲ་བ་འདི་མེད་ན།། དབང་རི་མོ་བཀྲ་བ་མི་ཆགས།།
དབང་རི་མོ་བཀྲ་བ་མ་ཆགས་ན།། ཏིང་འཛིན་མིག་འདྲ་བས་མི་མཐོང་།། ཞེས་དང་།
གཡུང་དྲུང་གསང་བའི་དབང་རྒྱུད་ལས། གཞི་དམ་ཚིག་གིས་བཟུང་།། རིམ་པ་
དབང་གིས་བགྲོད༎ ཐག་ལྟ་བས་བཅོད་༎ ལ་སྤྱོད་པས་དོར༎ ཉམས་སུ་ཏིང་ངེ་
འཛིན་གྱིས་ལེན།། ཞེས་གསུངས་པས་ན། སྡོམ་བཟུང་གི་ཆོ་ག་འདིའི་རྗེས་ཟློས་
མཛོད་ཅིག །ཅེས་བརྗོད་ལ། བླ་མ་རྒྱལ་བ་སྲས་དང་བཅས།༎ དེང་འདིར་བདག་ལ་
དགོངས་སུ་གསོལ།། བདག་ནི་དུས་འདི་ནས་བཟུང་ཏེ།། བྱང་ཆུབ་སྙིང་པོ་མཆིས་
ཀྱི་བར།། བྱང་ཆུབ་མཆོག་ལ་བརྩོན་པར་བགྱི༎ ནོར་བུ་རྙེད་པ་ལམ་མི་དོར།། དྲི་
ཟའི་གྲོང་ལ་རྟག་མི་འཛིན།། དམྱལ་བའི་འདམ་དུ་གནས་མི་བགྱི།། བཙན་དུག་
ཟས་སུ་ཟ་མི་བྱའོ། །རྒྱ་མཚོའི་འགྲམ་དུ་སྐོམ་མི་གདུང་།། ག་བུར་རྩ་རུ་ན་བ་མིན།།
ལོ་རྟོག་གསེབ་ཏུ་ལྟོགས་མི་ཉལ། རིན་ཆེན་གླིང་དུ་སྐལ་མི་ཆད།། དམ་ཚིག་ཀུན་
གྱི་གཞི་མའོ། །གཞན་ཡང་དམ་ཚིག་སྡོམ་པ་ནི།། བླ་མས་བཀའ་སྩལ་ཅི་བཞིན་དུ།།
བདག་གིས་མ་ལུས་བསྲུང་བར་བགྱིའོ།། ཞེས་བརྗོད་དོ། །གསུམ་པ་མནའ་ཆུ་བླུད་པ་ནི། ཧཱུཾ
འདི་ནི་དམ་ཚིག་སྲོག་གི་ཆུ།། སྐལ་ལྡན་ཁྱོད་ལ་སྦྱིན་པར་བགྱི།། དམ་ཚིག་བསྲུང་
ན་དངོས་གྲུབ་ཐོབ༎ དམ་ལ་འགལ་ན་འབྲས་བུ་ཚིག །སྐྱེ་བ་ལྔ་བརྒྱ་ངན་སོང་
ལྟུང་།། དེ་བས་དམ་ལ་མ་འདའ་བར།། བླ་མེད་རྫོགས་པ་ཆེན་པོའི་དོན།། སྲོག་གི་
197

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཕྱིར་ཡང་མི་གཏོང་ཞིང་།། རྟག་ཏུ་ཡིད་ལ་བསྒོམ་པར་གྱིས།། ཚེ་གཅིག་སངས་རྒྱས་
ཐོབ་པར་འགྱུར། སྙིང་ལ་བཞག་པས་ཐུབ་པར་གྱིས།། ས་མ་ཡ་ཧཱུཾ་འདུ༎ ཞེས་བརྗོད་དོ༎
བཞི་པ་དམ་ཚིག་ཁས་བླང་པ་ནི། ཨེ་མ་བླ་མ་འགྲོ་བའི་མགོན།། ཉིད་ཀྱི་བཀའ་སྩལ་དེ་
བཞིན་དུ།། འདའ་བར་མི་བྱེད་བསྲུང་བར་བགྱི།། བྱང་ཆུབ་སྙིང་པོ་མ་ཐོབ་བར།།
བླ་མའི་ཐུགས་རྗེས་བཟུང་དུ་གསོལ། ཞེས་ལན་གསུམ་བརྗོད་དོ། །ལྔ་པ་དམ་ཚིག་བསྒྲགས་ཏེ་གསང་
བ་གདམས་པ་ནི། འོ་སྐལ་བ་ལྡན་པ་ཁྱོད་ཀྱིས་དམ་ཚིག་ཅི་ལྟ་བ་བཞིན་དུ་སྲུང་བ་ཁས་
བླངས་ནས། དེ་ཉིད་བསྲུང་བ་ལ་དྲན་པ་དང་ཤེས་བཞིན་དང་བག་ཡོད་གསུམ་
གྱིས་རྟག་ཏུ་རང་སེམས་སྲུང་དགོས། དེ་ལ་དམ་ཚིག་གི་རྣམ་གྲངས་སེམས་ལ་
ངེས་དགོས་པ་ལ། འདིར་དམ་ཚིག་གི་གཞི་མ་ཙམ་ཞིག་བཤད་པ་ལ། རྫོགས་
ཆེན་ཡང་རྩེ་ཀློང་ཆེན་ལས། ནོར་བུ་རྙེད་ནས་ལམ་མི་དོར།། ཞེས་པ་ནི། མི་ལུས་དོན་
མེད་དུ་མི་བཏང་པའོ། །དེ་བཞིན་དུ། དྲི་ཟའི་གྲོང་ལ་རྟག་མི་འཛིན།། འཇིག་
རྟེན་ལ་རྟག་པར་མི་འཛིན་པ། དམྱལ་བའི་འདམ་དུ་གནས་མི་བགྱི༎ འཁོར་བ་ལ་
བདེ་བ་མི་འཛིན་པ།། བཙན་དུག་ཟས་སུ་ཟ་མི་བྱའོ། །སྡིག་པ་དང་ཉོན་མོངས་པ་
མི་བསག་པ།༎ རྒྱ་མཚོའི་འགྲམ་དུ་སྐོམ་མི་གདུངས།། བཀའ་ལུང་ངོམས་མེད་དུ་ཞུ་
བ། ག་བུར་རྩ་རུ་ན་བ་མིན། བླ་མའི་མན་ངག་གཙོ་བོར་བཟུང་བ། ལོ་ཏོག་གསེབ་
ཏུ་ལྟོགས་མི་ཉལ། རྒྱུན་དུ་དགེ་སྤྱོད་ལ་བརྩོན་པ། རིན་ཆེན་གླིང་དུ་སྐལ་མི་བཅད།།
བསྟན་པ་དང་མཇལ་བ་དོན་མེད་མི་བྱ་བའོ། །དེ་ནི་གཞིའི་དམ་ཚིག་ཡིན་ཏེ།།
སྤྱིར་ནི་གསང་སྔགས་རྫོགས་ཆེན་གྱི་དམ་ཚིག་ཀུན་བསྲུང་དགོས་པས། དམ་ཚིག་
དང་སྡོམ་པ་རྣམས་ལས་འདི་ནི་བཟུང་ངོ་། །འདི་ནི་མི་བཟུང་ངོ་སྙམ་པའི་ཕྱོགས་
རིས་སུ་གཅོད་ན་དབང་མི་ཐོབ་པར་བཤད་པས། དམ་ཚིག་དང་སྡོམ་པ་མཐའ་
དག་བཟུང་ངོ་སྙམ་པའི་དམ་བཅའ་འདོར་བ་མི་བྱའོ།།ཞེས་བཤད་ལ། གསང་བ་གདམས་པ་
198

ནམ་མཁའ་མཛོད་ཀྱི་སྒྲུབ་སྐོར།
ནི། ཀྱེ་སྐལ་ལྡན་རིགས་ཀྱི་བུ